Diari Oficial de la Generalitat Valenciana


Sumari del DOGV 7355, del 08-09-2014 (2014/8060)

Consulta pública de l'avantprojecte de Llei de la Generalitat de Transparència, Bon Govern i Participació Ciutadana.
--------------------------------------------------------------------------------------------------------------------

### Dades del document

Número de DOGV
:   7355

Data del DOGV
:   08-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8060


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Consulta pública de l'avantprojecte de Llei de la Generalitat de Transparència, Bon Govern i Participació Ciutadana. [2014/8060]  
El Consell, en la seua reunió de hui, ha acordat donar la seua conformitat al text de l'avantprojecte de Llei de Transparència, Bon Govern i Participació Ciutadana de la Comunitat Valenciana amb l'objectiu de desenrotllar i ampliar la normativa bàsica arreplegada en la Llei 19/2013, de 9 de desembre, de Transparència, Accés a la Informació Pública i Bon Govern.  
El Consell considera la participació dels ciutadans en els assumptes públics com un dels pilars bàsics sobre els quals s'assenta la democràcia avançada. Així ho reconeix l'Estatut d'Autonomia de la Comunitat Valenciana, en l'article 9.4. Així mateix, pretén, amb este avantprojecte de llei, avançar i aprofundir en la consolidació d'un govern obert i participatiu, un govern que treballe per a fomentar dia a dia l'eficiència i l'eficàcia en l'Administració, i per a aconseguir un major acostament entre la ciutadania i els seus responsables polítics.  
És un fi d'esta llei que els poders públics doten la ciutadania de ferramentes per a assegurar la seua efectiva participació en els assumptes públics. En esta línia d'actuació, el Consell ha acordat obrir des del 9 al 25 de setembre, ambdós dies inclusivament, un període de consulta informació pública sobre el text de l'avantprojecte de llei perquè les persones i entitats interessades realitzen totes les aportacions i propostes que consideren d'interés.  
El text de l'avantprojecte de llei està disponible en l'adreça web següent:  
?www.gvaoberta.gva.es-  
  
De la mateixa manera, l'avantprojecte de llei estarà a disposició d'aquelles persones que vulguen consultar-lo presencialment en la seu de la Conselleria de Presidència, i Agricultura, Pesca, Alimentació i Aigua en la plaça de Nules, 2, 46643 València; i en les delegacions del Consell a Alacant, av. Doctor Gadea, 10, i Castelló de la Plana, c/ Major, 71, en horari de 09.00 a 14.00 hores.  
Les persones interessades podran presentar les seues propostes, suggeriments o observacions preferentment a través del formulari disponible en la mateixa adreça web i per correu postal dirigit al Registre de la Conselleria de Presidència, i Agricultura, Pesca, Alimentació i Aigua, Direcció General de Transparència i Participació Ciutadana, carrer d'En Bou, número 9 i 11, 46453 València, o per mitjà de qualsevol dels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 5 de setembre de 2014.- La directora general de Transparència i Participació Ciutadana: María Barrios Hermida.